Document ID: 32003D0430

Euroopa Parlamendi ja nõukogu otsus,
19. mai 2003,
finantsperspektiivi läbivaatamise kohta
(2003/430/EÜ)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse Euroopa Parlamendi, nõukogu ja komisjoni 6. mai 1999. aasta institutsioonidevahelist kokkulepet eelarvedistsipliini ja eelarvemenetluse korrigeerimise kohta, [1] eriti selle lõikeid 19 ja 21,
võttes arvesse komisjoni ettepanekut, [2]
tegutsedes asutamislepingu artikli 272 lõike 9 punktis 5 sätestatud korras [3]
ning arvestades järgmist:
(1) Euroopa Parlament ja nõukogu on vastavalt 6. mai 1999. aasta institutsioonidevahelise kokkuleppe punktis 25 sätestatule võtnud ühiselt vastu finantsperspektiivi korrektsiooni seoses laienemisega. [4]
(2) Seejärel on nad leppinud kokku deklaratsioonis ühinemislepingu artikli 32 ja XV lisa kohta. Deklaratsioon näeb ette rubriigis 3 (sisepoliitika) ette nähtud ülemmäärade tõstmist,
ON VASTU VÕTNUD JÄRGMISE OTSUSE:
Artikkel 1
Finantsperspektiivi rubriigis 3 (sisepoliitika) toodud assigneeringute aastasi ülemmäärasid kulukohustuste täitmiseks, mida on korrigeeritud 6. mai 1999. aasta institutsioonidevahelise kokkuleppe punktiga 25, suurendatakse järgmiste summadeni, väljendatuna miljonites eurodes 1999. aasta hindades.
2004 | 2005 | 2006 |
50 | 190 | 240 |
Artikkel 2
1. Tulemuseks saadud finantsperspektiiv 25 liikmest koosnevale laienenud Euroopa Liidule (milles on arvesse võtmata jäetud eelarvemõjutused, mis tulenevad poliitilise lahendi leidmisest Küprosel) 1999. aasta hindades, on toodud käesolevale otsusele lisatud tabelis 1a.
Juhul, kui Küprosel jõutakse poliitilise lahendini, kohaldatakse tabelis 1b toodud 25 liikmest koosneva laienenud Euroopa Liidu finantsperspektiivi 1999. aasta hindades.
2. Vastav 2004. aasta tehnilisest korrigeerimisest tulenev finantsperspektiiv, mis on viidud vastavusse rahvamajanduse kogutulu ja hindade muutustega, on toodud käesolevale otsusele lisatud tabelites 2a ja 2b.
Brüssel, 19. mai 2003

Labels: 15